text: Ítróttasamband Føroya fer í næstum at kjósa ársins ítróttanavn og ítróttaátak, samstundis sum heiðursskjal Poul E. Petersen verður givið. ÍSF heitir tí á øll at senda uppskot inn um tann ella tey, ið ein heldur hevur uppiborið heiðurin.
text: #000001
text: ÍSF virðismetir alt tað stóra arbeiði, sum verður gjørt ólønt innan føroyskan ítrótt. Tí uttan øll hesi fólkini, sum brúka sína frítíð ólønt at arbeiða fyri ítróttini, bar hetta als ikki til. Ein og hvør kann innstilla ein persón, sum tey meta hevur virkað fyri at fremja føroyskan ítrótt á serstakan hátt. Ein treyt fyri at fáa heiðursskjalið er, at viðkomandi hevur tænt ítróttinum yvir eitt longri tíðarskeið.
text: #000003
text: ÍSF ynskir at kjósa eitt ítróttarligt átak, sum hevur skarað framúr í 2018. Ein og hvør kann innstilla eitt ítróttarligt átak, sum viðkomandi metir hevur virkað fyri at fremja føroyskan ítrótt á serstakan hátt. Ein treyt fyri at fáa heiðurin er, at átakið styrkir, mennir og/ella nýhugsar ítróttin í Føroyum. Vanligar kappingar ella venjingar verða ikki roknaðar sum eitt átak undir hesum leistinum.
text: #000004
text: ÍSF fer framyvir at kjósa eitt ítróttafólk/-lið, sum hevur skarað framúr undanfarna árið, og tí hevur uppiborið heiðurin sum ÁRSINS ÍTRÓTTANAVN. Íðkarar, serliga úrvalsíðkarar, hava dreymir um at standa ovast á tindunum. At klatra upp á tindarnar krevur eitt miðvíst arbeiði, og krevur hetta samstundis nógva orku. Ársins ítróttaNavn skal hava gjørt vart við seg í síni ítróttagrein á altjóða stigi. Somuleiðis skal ársins ÍtróttaNavn hava gjørt stór framstig í síni ítróttagrein og skapt frambrot í ítróttinum.
text: #000005
text: Hesar 16 møta Svøríki og Íslandi
text: #000008